Lähikuva kukasta
***Drymocallis glandulosa*** on ruusukasvien heimoon kuuluva kasvilaji, joka aiemmin tunnettiin nimellä *Potentilla glandulosa*. Lajilla ei ole suomenkielistä nimeä. Kasvi on tärkeää ravintoa useille hiirilajeille, kuten lännenhiirusille (*Reithrodontomys megalotis*), kaktuspeurahiirusille (*Peromyscus eremicus*) ja kalifornianpeurahiirusille (*Peromyscus californicus*).

Ulkonäkö ja koko
----------------

*Drymocallis glandulosa* on monivuotinen ruohokasvi. Se kasvaa yleensä pystysuoraan ylös, mutta se voi olla myös pieni ja tupasmainen, vain muutaman senttimetrin korkuinen. Kasvi voi olla myös pitkä ja kapea, lähes metrin korkuinen. Lajilla voi olla maavarsia. *Drymocallis glandulosa* on usein karvojen peitossa; monet karvoista ovat rauhasmaisia, jolloin kasvin pinta on tahmea. Kukin kasvin lehdistä jakautuu useisiin lehdyköihin; lehden kärjessä on pitkä kärkilehdykkä ja lehtiruodin kummallakin puolella pienempiä sivulehdyköitä.

Kukinto on viuhko, jossa on yleensä 2-30 väriltään ja kooltaan vaihtelevaa kukkaa. Jokaisessa kukassa on yleensä viisi yli senttimetrin pituista terälehteä, joiden väri vaihtelee valkoisesta vaaleankeltaisen kautta kullanväriseen.

Levinneisyys
------------

*Drymocallis glandulosa* on kotoisin laajalta alueelta Pohjois-Amerikan länsiosista. Sen levinneisyysalue ulottuu Kanadan lounaisosista Yhdysvaltain länsirannikon ja Kalifornian kautta Meksikon Baja Californiaan.

Elinympäristö
-------------

Levinneisyysalueellaan lajin voi löytää hyvin monenlaisista elinympäristöistä. Kasvi esiintyy tavallista yleisempänä sen jälkeen, kun sen elinympäristö on raivattu tai häiriintynyt, esimerkiksi metsäpalojen, avohakkuiden ja voimakkaan laiduntamisen jälkeen.

Luokittelu
----------

*Drymocallis glandulosa* luetaan nykyisin kuuluvaksi valkohanhikkien (*Drymocallis*) sukuun, mutta aiemmin sen luokiteltu lähisukuiseen hanhikkien (*Potentilla*) sukuun. Kasvi on ulkomuodoltaan hyvin vaihteleva, ja sillä on lukuisia muunnoksia ja alalajeja, joiden eroja ei voi selkeästi määritellä. Muunnoksiin luetaan yleensä ainakin seuraavat:

* *Drymocallis glandulosa* var. *glandulosa*
* *Drymocallis glandulosa* var. *reflexa*
* *Drymocallis glandulosa* var. *viscida*
* *Drymocallis glandulosa* var. *wrangelliana*

Lähteet
-------

1. ↑  *Drymocallis glandulosa* (Lindl.) Rydb. *gbif.org*. Viitattu 29.12.2019.

Aiheesta muualla
----------------

* ITIS: Drymocallis glandulosa (englanniksi)
* Flora of North America: Drymocallis glandulosa (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Drymocallis glandulosa 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Drymocallis glandulosa | 
* Wikidata: Q15537861
* Wikispecies: Drymocallis glandulosa
* Calflora: 11608
* CoL: 6DN6W
* FNA: 250100215
* GBIF: 6368623
* GRIN: 456629
* iNaturalist: 76716
* IPNI: 84392-2
* IRMNG: 11373682
* ITIS: 512539
* NatureServe: 2.959444
* NCBI: 457911
* Open Tree of Life: 268792
* POWO: urn:lsid:ipni.org:names:84392-2
* Tropicos: 50099084
* VASCAN: 8819
* WFO: wfo-0001005907

 |
|  |
| Potentilla glandulosa | 
* Wikidata: Q7234853
* CoL: 7NJKX
* EPPO: PTLGL
* FEIS: potgla
* GBIF: 5365787
* GRIN: 316801
* IPNI: 209205-2
* ITIS: 24713
* PLANTS: POGL9
* POWO: urn:lsid:ipni.org:names:209205-2
* Tropicos: 27801036
* VASCAN: 23773
* WFO: wfo-0001000937

 |

 |